આ અંગે વિગતો આપતાં IAYT-ઇન્ડિયા ફાઉન્ડેશનનાં ફાઉન્ડર ડિરેક્ટર કે જેમને ૩૧ વર્ષનો યોગ-પ્રશિક્ષણનો અનુભવ છે, એવા ૪૭ વર્ષીય આચાર્ય બિરજુ મહારાજે જણાવ્યું કે આ સંસ્થાના માધ્યમથી ભવિષ્યમાં ભારતીય પરંપરાગત યોગ, આયુર્વેદ અને વિશ્વની અન્ય ચિકિત્સા પદ્ધતિઓનો સમન્વય કરીને સ્વાસ્થ્ય પ્રાપ્તિ અને રોગમુક્તિ માટે એક હોસ્પિટલ બનાવવાનો પણ પ્રયાસ રહેશે. ભવિષ્યમાં યોગ અંગેના સંશોધનને નવો યોગ્ય માર્ગ આપવાનો પ્રયાસ થશે. અમારી સંસ્થાનું ધ્યેયસૂત્ર રહેશે, ‘યોગક્ષેમં વહામ્યહમ્’. યોગના પ્રાચીન જ્ઞાન દ્વારા લોકોનું સ્વાસ્થ્ય સારું રહે અને નિરોગી રહે તે માટેનો પ્રયાસ કરાશે. જ્યારે આ રાષ્ટ્રીય પરિસંવાદમાં ૧૫૦૦ લોકો ઉપસ્થિત રહેશે.